અમેરિકા દુનિયાનો સૌથી સ્વાર્થી દેશ છે અને એ પોતાનાં હિતો સાચવવા ગમે તે હદે જઈ શકે છે. અમેરિકાની આ માનસિકતાના પુરાવા છાસવારે મળ્યા જ કરે છે ને દુનિયા પર પોતાની દાદાગીરી જળવાય એ માટે અમેરિકા બધા દેશોને દબડાવ્યા કરે છે. ઈરાન સાથેના સંબંધો બગડ્યા પછી અમેરિકાએ ભારત સાથે પણ એ જ દાવ કર્યો છે અને અમેરિકાએ ભારતને ૪ નવેમ્બરથી ઈરાનમાંથી ક્રૂડની આયાત બંધ કરી દેવા ધમકી આપી છે. ભારત અમેરિકાની વાત ના માને તો તેના પર ઈરાનની જેમ વ્યાપારી પ્રતિબંધો મૂકવાની ધમકી પણ અમેરિકાએ આપી છે.